**Visoko učilište Algebra poziva srednjoškolce na besplatnu trodnevnu školu digitalnog marketinga**

**Učenici trećih i četvrtih razreda gimnazija i srednjih škola imaju priliku korisno provesti dio predstojećih zimskih praznika – mogu se uključiti u besplatnu 'Školu digitalnog marketinga za srednjoškolce' koju provodi Visoko učilište Algebra, a gdje će, tijekom tri dana, od vrhunskih stručnjaka naučiti kako osmišljavati, planirati i provoditi marketinške kampanje na digitalnim kanalima poput Facebooka i Googlea. Uz poslove u informatičkoj industriji, posljednjih je godina vidljiv velik porast potreba za stručnjacima za digitalni marketing pa bi ova tematika mogla biti važna i korisna današnjim maturantima, budućim studentima, neovisno o tome u kojem će pravcu razvijati svoju karijeru.**

Visoko učilište Algebra organizira besplatnu školu digitalnog marketinga, namijenjenu učenicima trećih i četvrtih razreda gimnazija i srednjih škola, **od 7. do 9. siječnja 2015**. u Zagrebu. Prilika je to maturantima da se bolje upoznaju s područjem digitalnog marketinga i saznaju jesu li spremni za izazov 2020. godine. Ova kreativna škola, u potpunosti je besplatna, ali se za nju potrebno prijaviti što prije putem stranice <http://www.digitalni.marketing> kako bi komisija mogla evaluirati pristigle prijave i odabrati 24 kandidata.

Za najbolje ambasadore i predavače digitalnog marketinga u sklopu ove škole odabrani su vrhunski stručnjaci te će učenici raditi s čak dva Google Certified Trainera, što je zaista prava prilike, s obzirom da u svijetu postoji tek stotinjak profesionalaca s takvim statusom. Također, tu su i ostali profesionalni digitalni marketingaši koji vode vrhunske projekte u Hrvatskoj i šire. Svi oni će kroz učenje, zabavu, iskustvo i interakciju svoje dragocjeno znanje prenositi na polaznike ove škole. Srednjoškolci, koji će tijekom nadolazećih zimskih praznika pohađati školu digitalnog marketinga vratit će se tako u svoje klupe, s cjelovitom slikom i bogatim dojmovima o digitalnom marketingu te će zasigurno početi doživljavati Facebook, Google ili YouTube iz sasvim druge perspektive – izvjesne perspektive uzbudljive karijere.

Polaznici 'Škole digitalnog marketinga' slušat će i predavanja iz zanimljivih područja kao što su osmišljavanje digitalne strategije, *digital storytelling – osmišljavanje marketinške priče*, Google Adwords, *community management* i mnoga druga. Upoznat će se također i sa stvarnim projektima te se u grupama natjecati za najbolju provedbu digitalnog marketinškog nastupa, uz vodstvo mentora – prekaljenih stručnjaka za digitalni marketing.

Broj mjesta ograničen je na 24 sudionika, a odabir kandidata zasnivat će se na ispunjenom kratkom obrascu putem kojeg se kandidati pozivaju da iznesu svoje motive za sudjelovanjem. Prijave su otvorene do 30. prosinca 2014., a objava rezultata kandidata koji su primljeni bit će 2. siječnja 2015.

Detalji o ovoj, sadržajima bogatoj i za maturante besplatnoj edukaciji iz digitalnog marketinga, nalaze se na stranicama Škole digitalnog marketinga, <http://www.digitalni.marketing>.

*Za više informacija za novinare molimo kontaktirajte:*

|  |  |
| --- | --- |
|  | **Visoko učilište Algebra**Tomislav Krištof, voditelj katedre za digitalni marketingtomislav.kristof@algebra.hrtel: +385 (0)1 2222 161 |

**Visoko učilište Algebra – visoka škola za primijenjeno računarstvo** ([www.racunarstvo.hr](http://www.racunarstvo.hr)) stručna je visokoškolska obrazovna institucija, osnovana od strane Algebre, početkom 2006. godine. Nakon izdavanja dopusnice za rad Ministarstva znanosti, obrazovanja i športa Republike Hrvatske, Visoka škola za primijenjeno računarstvo ove godine upisuje sedmu generaciju budućih inženjera računarstva i informatike. Prema nalazima reakreditacija koje u Hrvatskoj provodi Agencija za znanost i visoko obrazovanje, Visoko učilište Algebra najbolje je ocijenjeni stručni studij u Republici Hrvatskoj po kriteriju sustava osiguranja kvalitete. Visoko učilište je jedina obrazovna institucija u Republici Hrvatskoj kojoj je zagrebački Fakultet elektrotehnike i računarstva izdao certifikat "FER odobreno" za područje računarstva i informacijskih tehnologija, a čiji su studijski program kreirani tek nakon iscrpnih istraživanja o potrebama zapošljavanja stručnjaka za digitalne tehnologije. Do današnjeg dana je Visoko učilište Algebra primljeno u nekoliko eminentnih akademskih inicijativa tvrtki IBM, Oracle, Microsoft, Sun, Cisco, EMC.